Innar Mäesalu

Innar Mäesalu (sündinud 2. augustil 1970 Võrus) on Eesti poliitik. Ta kuulub 2001. aastast Eesti Reformierakonda. Ta oli XII Riigikogu liige 2014–2015.

Ta lõpetas aastal 1988 Friedrich Reinhold Kreutzwaldi nimelise Võru 1. Keskkooli ja 1990 Tallinna Miilitsa Erikeskkooli. 2001. aastal lõpetas Concordia Rahvusvahelise Ülikooli Eestis ärijuhtimise eriala.http://www.riigikogu.ee/?op=ems&page=ikaart&pid=30e6a4ee-e8ef-4c81-91a9-da0244b2794d&elulugu=true&lang=ee&

1990–1991 oli ta Võru politsei kriminaaljälituse inspektor, 1996–2002 turismiettevõtte Side Suvila omanik ja juht, 2002–2004 ajalehe LõunaLeht omanik ja peatoimetaja, 2004–2011 Võru abilinnapea ja 2011–2014 Lääne maavanem.

Mäesalu kandideeris 2002. aasta kohaliku omavalitsuse volikogude valimistel Võru linnas, kuid ei osutunud valituks. 2005. ja 2009. aasta kohaliku omavalitsuse volikogude valimistel Võru linnas sai ta vastavalt 86 ja 106 häält ning osutus valituks. 2013. aasta kohaliku omavalitsuse volikogude valimistel kandideeris ta Lääne-Nigula vallas, sai 18 häält ega osutunud valituks.

2011. aasta Riigikogu valimistel kandideerides sai ta 380 häält ega osutunud valituks, kuid sai 15. oktoobril 2014 seoses Tarmo Leinatamme surmaga 13. oktoobril tema asendusliikmeks.http://www.riigikogu.ee/index.php?id=180826 Ta oli Riigikogu riigikaitsekomisjoni liige. 2015. aasta Riigikogu valimistel kandideerides sai ta 209 häält ega osutunud valituks.http://info.rk2015.vvk.ee/kandidaadid/5/http://rk2015.vvk.ee/detailed-5.html

 Isiklikku 
Innar Mäesalu on abielus, tal on kaks poega ja tütar.

 Viited 

Kategooria:Eesti Reformierakonna poliitikud
Kategooria:Lääne maavanemad
Kategooria:XII Riigikogu liikmed
Kategooria:Concordia Rahvusvahelise Ülikooli Eestis vilistlased
Kategooria:Sündinud 1970